พามาทานอาหารจีนกันอีกแล้วนะค่ะวันนี้ ร้านนี้อยู่คู่สามย่านมา35ปีแล้ว เจ้าของร้านน่ารักมากคะ โดยอาเจ็กเป็นเชฟใหญ่ ส่วนอาอี้แนะนำอาหารจดเมนูเอง อายุท่านทั้ง2คนเท่าป๊าม๊าป๋วยเลย ไปทานทีไรเลยสนิทชิดเชื้อกันมากคะ 

อาหารที่นี่มีตั้งแต่อาหารพื้นๆประเภทผัดผัก มีเกือบ10ชนิด เช่น ผัดผักน้ำ, ผัดดอกทานตะวัน, ใบเหลียง, คะน้า, ตั้งอ๋อ, ผัดผักบุ้ง, ผักกะเฉด... 
อาหารเหลาๆขึ้นต้นก็มีเยอะ เช่นหูฉลาม, กระเพาะปลาสด, บะหมี่อบขาห่าน, ปูผัด, เปาฮื้อ , กั้งทอดกระเทียมพริกไทย

เรียกว่าเริ่มต้นราคา100นิดๆถึงจานละหลายพันคะ 

อาหารแนะนำ????????: ปลาฉิกขักนึ่งเกี่ยมบ๊วย, กระเพาะปลาสดน้ำแดง, ผัดใบเหลียงกุ้งเสียบ, ไส้หมูทอด, หมี่ผัดกะเฉด, ออส่วนผัดไข่, กุ้งชาววัง

อาหารที่เราทานคะวันนี้????????
-ปลาฉิกขักนึ่งเกี่ยมบ๊วย 900.-????????
ปลาฉิกขักผ่าครึ่งตัว นึ่งเกี่ยมบ๊วยรสชาติเข้มข้นมากๆๆๆ ทางร้านใช้มันหมูสับคู่ขิงและเกี่ยมบ๊วย แค่ทานเครื่องที่โปะด้านบนปลาก็เปรี้ยวมันได้ใจมากคะ 
ส่วนเนื้อปลาสดมากๆ คุณพ่อบอกว่าเจ้าของร้านเคยทำธุรกิจเกี่ยวกับขายปลาที่มหาชัย เราเลยเข้าใจเลยว่าวัตถุดิบร้านนี้ถึงสดดีจริง
Tip**หากไม่ชอบก้างเยอะ แนะนำให้ทานเป็นปลาจาระเม็ดนะคะ 

-หมี่ผัดกะเฉด 200.-????????
ร้านนี้ผัดหมี่ได้หอมมาก และไม่มีน้ำมันเยิ้มๆมากวนใจ หมี่ผัดมาแห้งๆใส่หมูสับและผักกะเฉด หอมกลิ่นมันหมูยังงัยไม่รู้ เด่นชัดมาก หากผัดกับกุ้งน่าจะอร่อยสูสีกับร้านอาหารจีนชื่อดังอีกร้านเลยคะ

-กระเพาะปลาสดน้ำแดง 1,200????????
กระเพาะปลาสดขายขีดละ600บาท นำไปทำอาหารได้หลายอย่าง เรามากัน3คนทางร้านเลยแนะนำ2ขีด ทำกระเพาะปลาน้ำแดงก็ดีนะ ชอบๆด้วย อาหารมาเสิรฟ์เป็นหม้อดินซุปร้อนๆ หอมฉุยๆเลย กระเพาะปลาสดสรรพคุณคือบำรุงปอด และเหมาะกับคนท้อง หรือหลังคลอดทานบำรุงกำลังนัก ส่วนเราเองไม่เข้าข่ายใดๆทั้งนั้นรู้แค่อยากทาน^^ 
จำนวน2ขีดกำลังดีกับ3-4คนคะ ปลื้มที่กระเพาะปลาไม่คาวเลย เหนียวนุ่มกำลังดี แต่ราคาค่อนข้างสูงทีเดียว 
Tip**ทางร้านยังมีกระเพาะปลาธรรมดา ราคาประมาณ200-300บาท ด้วยนะคะ

-หอยกระพงผัด150.-
หอยกระพงไม่ได้มีขายทุกวัน ต้องสอบถามที่ร้านคะ ทำอะไรอร่อย? ก็ผัดกับใบโหระพาใส่พริกอร่อยที่สุดแล้ว รสชาติดี สะอาดไม่มีทราย

-กุ้งผัดเกลือ 300.-
อยากทานกั้ง แต่ช่วงนี้กั้งไม่มีเลย ไม่ว่าจะเป็นภัตตาคารไหนๆ ทางร้านเลยแนะนำกุ้งผัดเกลือ(ทำแบบเดียวกับกั้ง) จำนวน2ขีด 300.-บาท
จานนี้ใจว่าแพงไป กุ้งมาเพียง6ตัว ตัวไม่ใหญ่ ส่วนรสชาติ ธรรมดาไปหน่อย กระเทียมที่ผัดไม่มีเลย สไตล์ผัดเเห้งๆๆ 

-ผัดผักน้ำ 150.-
ผัดผักน้ำ คล้ายยอดมะระอ่อนไหมน้า ก้าน/ใบอ่อนไม่แข็งเลย ผัดมากับกระเทียมน้ำมันไม่เยอะมาก ใสๆหน่อยดีจัง ไม่เลี่ยน

-ใบเหลียงผัดกุ้งเสียบ 160.-
ใครๆก็แนะนำใบเหลียงผัดไข่นะค่ะ แต่ป๋วยแนะนำใบเหลียงผัดกุ้งเสียบ (กุ้งเสียบ จะตัวกว่ากุ้งแห้งหน่อยแบนๆ) ผัดมาหอมดี ทั้งกุ้ง ทั้งใบเหลียงที่ใบอ่อนๆ ไม่แข็ง

บทสรุปอาหารมื้อนี้
- ช่วงนี้เถ้าแก่ใหญ่ผ่าตัดข้อมือ เลยให้ลูกน้องผัด รสชาติยังดีใช้ได้เลย ถ้าเถ้าแก่ใหญ่ลงมือเองจะอร่อยขนาดไหน
- อาหารหลากหลาย
- รสชาติดี
-วัตถุดิบสด คุณภาพดี
- ราคาบางจานค่อนข้างสูง บางจานก็สมเหตุผล สอบถามราคาก่อนน่าจะดี